open-index/open-wikipedia-markdown huggingface dataset:
Annattokasvit

**Annattokasvit** (Bixaceae) on pieni trooppinen kasviheimo koppisiemenisten Malvales-lahkossa. Heimon tunnetuin ja taloudellisesti merkittävin laji on väriannatto eli annatto (*Bixa orellana*).

## Tuntomerkit
Annattokasvit ovat puita tai pensaita, harvemmin ruohomaisia. Kasveissa on erityskanavia ja pihkan täyttämiä soluja. Karvat ovat rauhasmaisia, eivät koskaan tuppaina, eivätkä tähtimäisiä. Lehdet ovat sahalaitaisia. Kookkaat kukat sijaitsevat varsipäätteisissä kukinnoissa. Heteenponnet avautuvat rei'illä. Luotti on enintään hieman liuskainen. Sikiäimessä on paljon pitkävartisia siemenaiheita. Siemenkuoressa on erikoinen rakenne, joka auttaa kosteuden pääsemistä sisään. Alkio on pitkä, sirkkalehdet lusikkamaisia, ohuita, käyristyneitä tai poimuttuneita, ja sirkkajuuri on lyhyt ja tukeva.

## Levinneisyys
Annattokasvit kasvavat trooppisella vyöhykkeellä.

## Luokittelu
Annattokasvit kuuluvat Malvales-lahkon kehityshaaraan, joka voidaan ilmaista kaavalla Bixaceae + (Cistaceae + Sarcolaenaceae + Dipterocarpaceae), jossa kolme heimoa on suluissa osoituksena siitä, että ne ovat läheisempää sukua toisilleen kuin annattokasveille. Kladin ominaisuuksia ovat kasvien erityskanavat, verholehtien limittäisyys ja siemenkuoressa oleva tulppamainen rakenne. Viimeksi mainittu mahdollistaa veden pääsyn kovaan siemeneen, jolloin siemenen itäminen alkaa.

Heimossa on neljä sukua ja 21 lajia. Ne muodostavat kolme ryhmää, joista ensimmäisessä ovat suvut *[[Cochlospermum]]* (12 lajia) ja *[[Amoreuxia]]* (3 lajia), toisessa annatot (*Bixa*) ja kolmannessa vain yksi laji.

Ensimmäisen ryhmän lajit ovat puita, pensaita tai vaihtelevissa määrin ruohovartisia; lehdet ovat kierteisesti, korvakkeellisia ja sormiliuskaisia. Kukat ovat kookkaita, vaihtelevasti vastakohtaisia, tavallisesti keltaisia ja niissä on paljon heteitä. Hedelmä on liiteluomainen kota, jonka seinämän sisäkerros (endokarppi) irtaantuu keskikerroksesta (mesokarppi); siemeniä on paljon, ja ne ovat karvaisia ja käyriä. Kasveissa on usein kellertävää ja pihkamaista nestettä.

Annatot (*Bixa*) ovat viisilajinen trooppisen amerikan puu- ja pensassuku, jossa karvat ovat kilpimäisiä, lehdet kourasuonisia; korvakkeet suojaavat silmuja. Kasveissa on punaista tai oranssinväristä nestettä (annaton, *B. orellana*, nestettä käytetään elintarvikevärinä). Kookkaissa kukissa on poimuiset heteenponnet, sikiäimessä laitaistukat, siemenissä mehevät kuoret ja verholehtien tyvellä huomiota herättävät rauhaset.

*[[Diegodendron humbertii]]* on sukunsa ainoa laji ja kasvaa Madagaskarissa. Se on ainavihanta aromaattinen puu, jonka lehdet ovat kahdessa rivissä, melko lyhytruotisia, rauhaspilkkuisia, sulkasuonisia ja isokorvakkeisia; korvakkeet karisevat. Kukat ovat melko kookkaita ja sijaitsevat varsipäätteisissä kertokukinnoissa. Vartalo on gynobaasinen (kiinnittyy sikiäimen tyveen).

## Lähteet
* Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. 

### Viitteet

## Aiheesta muualla
* Finto: Kassu – Kasvien suomenkieliset nimet: Bixaceae
* ITIS: Bixaceae 
* Flora of China: Bixaceae
Donoúsa (kunnallisyksikkö)

**Donoúsa** (; myös *Donoússa*) on Kreikan kylä sekä samanniminen Náxoksen ja Pienten Kykladien kunnan kunnallisyksikkö (Δημοτική Ενότητα Δονούσης, *Dimotikí Enótita Donoúsis*) ja entinen itsenäinen kyläkunta. Se sijaitsee Náxoksen alueyksikössä Etelä-Egean saarten alueella. Koko kunnallisyksikön väkiluku on 167 ja varsinaisen Donoúsan kylän väkiluku 141 (vuonna 2011).

Donoúsa kylä sijaitsee Donoúsan saaren lounaisrannikolla. Se on saaren pääsatama. Donoúsan kunnallisyksikkö käsittää koko saaren. Sen lisäksi siihen kuuluvat pienemmät saaret Agía Paraskeví (Prasíni), Ágios Nikólaos (Machaíres), Skylonísi ja Strongylí (Strongyló). Saaret kuuluvat Pienten Kykladien saariryhmään ja sijaitsevat Náxoksen saaren itäpuolella.

Donoúsa oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Náxoksen ja Pienten Kykladien kunnaksi yhdessä Drymalían, Irakleián, Koufonísian, Náxoksen ja Schoinoúsan kanssa, jolloin se muuttui uuden kunnan kunnallisyksiköksi.

## Kunnallisyksikön osat

Donoúsan kunnallisyksikkö muodostuu seuraavista kylistä tai muista asutuksista:

## Lähteet

## Aiheesta muualla
Drymalía

**Drymalía** (; virallisesti Δημοτική Ενότητα Δρυμαλίας, *Dimotikí Enótita Drymalías*) on yksi Náxoksen ja Pienten Kykladien kunnan kunnallisyksiköistä ja entinen itsenäinen Kreikan kunta. Se sijaitsee Náxoksen saarella, Náxoksen alueyksikössä Etelä-Egean saarten alueella. Kunnallisyksikön väkiluku on 5&nbsp;204 (vuonna 2011).

Drymalía käsittää Náxoksen saaren itäosan. Se oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Náxoksen ja Pienten Kykladien kunnaksi yhdessä Donoúsan, Irakleián, Koufonísian, Náxoksen ja Schoinoúsan kanssa, jolloin se muuttui uuden kunnan kunnallisyksiköksi. Drymalían suurin asutus on Filóti.

## Kunnallisyksikön osat

Drymalían kunnallisyksikkö muodostuu seuraavista kyläyhdyskunnista ja asutuksista:

## Lähteet

## Aiheesta muualla
Koufonísia

**Koufonísia** (; ; virallisesti Δημοτική Ενότητα Κουφονησίων, *Dimotikí Enótita Koufonisíon*) on yksi Náxoksen ja Pienten Kykladien kunnan kunnallisyksiköistä ja entinen itsenäinen Kreikan kyläkunta. Se sijaitsee Náxoksen alueyksikössä Etelä-Egean saarten alueella. Kunnallisyksikön väkiluku on 399 (vuonna 2011).

Koufonísia, ”Koufonísi-saaret”, käsittää joukon Pieniin Kykladeihin kuuluvia saaria Náxoksen saaren itäpuolella. Niistä ainoastaan pääsaari Koufonísi, joka tunnetaan myös nimillä Áno Koufonísi ja Páno Koufonísi (”Ylempi Koufonísi”), on asuttu. Koufonísia oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Náxoksen ja Pienten Kykladien kunnaksi yhdessä Donoúsan, Drymalían, Irakleián, Náxoksen ja Schoinoúsan kanssa, jolloin se muuttui uuden kunnan kunnallisyksiköksi.

## Kunnallisyksikön osat

Koufonísian kunnallisyksikkö muodostuu seuraavista kylistä tai muista asutuksista:

## Lähteet

## Aiheesta muualla
Monodéndri

**Monodéndri** (; ) on Kreikan kylä, joka kuuluu hallinnollisesti Zagórin kuntaan, Ioánninan alueyksikköön ja Epeiroksen alueeseen. Aiemmin kylä kuului Kentrikó Zagórin kuntaan ja vuodesta 2011 lähtien Zagórin kunnan Kentrikó Zagórin kunnallisyksikköön. Kylä muodostaa oman kyläyhdyskuntansa (Τοπική Κοινότητα Μονοδενδρίου, *Topikí Koinótita Monodendríou*). Kylän väkiluku on 129 (vuonna 2011).

Monodéndri sijaitsee Pindosvuoristossa noin 1&nbsp;060 metrin korkeudessa. Kylä on syntynyt 1700-luvulla ja se vaurastui kaupankäynnin ansiosta. Se tunnetaan erityisesti tuolloin rakennetuista hyvin perinteisistä harmaakivisistä rakennuksistaan, joista kylän koko rakennuskanta koostuu. Niihin kuuluu muun muassa kartanoita, koulu sekä useita kirkkoja, kuten Ágios Athanásios, Ágios Geórgios ja Ágios Minás. Kylän lähellä on vuonna 1412 rakennettu mutta nykyisin hylätty Pyhän Paraskevan luostari, josta on hyvä näkymä kylään. Kylän on suojeltu kansallisena historiallisena kohteena.

Kylän lähialueen nähtävyyksiin kuuluu myös syvä Víkoksen rotko.

## Lähteet

## Aiheesta muualla
Méthana (kunnallisyksikkö)

**Méthana** () on Kreikan kylä sekä samanniminen Troizinía-Méthanan kunnan kunnallisyksikkö (Δημοτική Ενότητα Μεθάνων, *Dimotikí Enótita Methánon*) ja entinen itsenäinen kunta. Se sijaitsee Saarten alueyksikössä Attikan alueella. Koko kunnallisyksikön väkiluku on 1&nbsp;657 ja varsinaisen Méthanan kylän väkiluku 892 (vuonna 2011).

Méthanan kylä sijaitsee Peloponnesoksen Argoliin niemimaasta erottuvan pienemmän Méthanan niemen itärannikolla. Méthanan kunnallisyksikkö käsittää koko niemen. Niemi on alun perin ollut tulivuori ja siellä on useita kraattereita. Alueella on useita kuumia lähteitä ja vulkaanisia rantoja. Méthanan kylä tunnetaan kylpyläpaikkakuntana. Kylä muodostaa **Loutrópoli Methánon** -nimisen kyläyhdyskunnan (Τοπική Κοινότητα Λουτρόπολης Μεθάνων, *Topikí Koinótita Loutrópolis Methánon*), johon kuuluu myös läheinen Dritsaíikan kylä. Koko yhdyskunnan väkiluku on 1&nbsp;097.

Méthana oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Troizinían kunnaksi yhdessä Troizínan kanssa, jolloin se muuttui uuden kunnan kunnallisyksiköksi. Kunnan nimi muuttui vuonna 2014 Troizinía-Méthanan kunnaksi.

## Kunnallisyksikön osat

Méthanan kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet

## Aiheesta muualla
Omalós

**Omalós** () on Kreikan kylä, joka sijaitsee Kreetan saarella. Se kuuluu hallinnollisesti Plataniáksen kuntaan, Chanián alueyksikköön ja Kreetan alueeseen. Aiemmin kylä kuului Mousoúroin kuntaan ja vuodesta 2011 lähtien Plataniáksen kunnan Mousoúroin kunnallisyksikköön. Kylä on osa Lákkoin kyläyhdyskuntaa. Kylän väkiluku on 35 (vuonna 2011).

Omalós sijaitsee Omalóksen ylätasangolla Lefká Óri -vuorten länsipäässä linnuntietä noin 22 kilometriä Chaniásta lounaaseen. Myös kylän nimi viittaa tasankoon. Tasanko on Länsi-Kreetan tasangoista suurin.

## Lähteet
Volgogradin traktoritehdas

**Volgogradin traktoritehdas** (lyh. **VgTZ**, vuoteen 1961 **[[Feliks Dzeržinski|F. E. Dzeržinskin]] mukaan nimetty Stalingradin traktoritehdas**, , STZ, СТЗ) on Volgogradissa sijaitseva traktorien valmistaja.

Tehdas perustettiin 1930 ja sen suunnitteli yhdysvaltalainen Albert Kahnin arkkitehtitoimisto. Se tuhoutui täydellisesti Stalingradin taistelussa, mutta rakennettiin uudelleen ja aloitti toimintansa jälleen 17. kesäkuuta 1944. Tehdas on palkitty kahdella Leninin kunniamerkillä, Punalipun kunniamerkillä sekä Suuren Isänmaallisen sodan I luokan kunniamerkillä.

Alkuperäinen tehdas jaettiin vuonna 2002 useisiin yhtiöihin holdingin sisällä. Alkuperäinen tehdas meni konkurssiin 2005. Traktorien valmistusta jatkaa OAO Traktornaja kompanija "VgTZ" (VGTZ, ), sotatarvikkeita valmistaa OOO Volgogradin koneenrakennusyhtiö "VgTZ" (VMK, ), jotka kuuluvat Machinery & Industrial Group N.V.:n Concern Tractor Plants -yhtiöön. Nykyinen päätuote on AGROMASH 90TG -sarja.

## Lähteet

## Aiheesta muualla
*Tehtaan virallinen kotisivu
Náousa (Páros)

**Náousa** (; myös *Náoussa*) on Kreikan kaupunki, joka sijaitsee Pároksen saarella. Se kuuluu hallinnollisesti Pároksen kuntaan, Pároksen alueyksikköön ja Etelä-Egean saarten alueeseen. Kaupungin väkiluku on 2&nbsp;468 (vuonna 2011).

Náousa sijaitsee Pároksen saaren pohjoisrannikolla noin kymmenen kilometriä saaren pääkaupungista Paroikiásta koilliseen. Se on saaren toiseksi suurin kaupunki. Náousa on alun perin kalastajakylä ja rakennettu pienen satamalahden ympärille. Kaupungin nähtävyyksiin kuuluvat muun muassa kirkot, bysanttilainen museo sekä sataman venetsialaisaikainen linnoitus. Lähialueen arkeologisia kohteita ovat Koukounariésin mykeneläisaikainen linnavuori sekä Xifáran hellenistisen ajan rauniot.

Náousa muodostaa myös laajemman kaupunkiyhdyskunnan (Δημοτική Κοινότητα Ναούσης, *Dimotikí Koinótita Naoúsis*), johon kuuluvat varsinaisen Náousan kaupungin lisäksi kylät Ágios Andréas, Ampelás, Kamáres, Kolympíthres, Lágkeri, Livádia, Protórgia ja Xifára, saaret Agía Kalí, Ágios Artémios, Evriókastro, Filídi, Foínisses, Gaïdouronísi, Galiátsos, Mavronísi, Tetartonísi ja Toúrlos, sekä Pyhän Antonioksen luostari (*Moní Agíou Antoníou*) ja Longovárdan luostari (*Moní Longovárdas*). Koko yhdyskunnan väkiluku on 3&nbsp;124.

## Lähteet

## Aiheesta muualla
Pyrgí

**Pyrgí** (; ; transl. myös *Pirgí*) on Kreikan kylä, joka sijaitsee Chíoksen saarella. Se kuuluu hallinnollisesti Chíoksen kuntaan, Chíoksen alueyksikköön ja Pohjois-Egean saarten alueeseen. Aiemmin kylä kuului Mastichochórian kuntaan ja vuodesta 2011 lähtien Chíoksen kunnan Mastichochórian kunnallisyksikköön. Kylän väkiluku on 755 (vuonna 2011).

Pyrgí sijaitsee sisämaassa Chíoksen eteläosassa noin 25 kilometriä Chíoksen kaupungista etelään. Kylän vanhimman osan talot on rakennettu niin, että ne muodostavat linnoituksen, kun talojen ovet ja ikkunat ovat kylän keskiosaan päin ja ulkoseinä muodostaa muurin, jossa on vain yksi portti. Linnoitus on suojannut merirosvoja ja osmaneja vastaan. Linnoituksen keskellä on torni, johon asukkaat ovat voineet tarvittaessa vetäytyä. Kylä tunnetaan myös siitä, että sen vanhojen talojen ulkoseinät on koristeltu mustavalkoisella geometrisiä kuvioita muodostavalla käsinkaiverretulla koristelulla (*xystá*). Sekä linnoitusrakenne että koristelu ovat saaneet vaikutteita Genovasta. Kylän nähtävyyksiin kuuluu myös 1200-luvulla rakennettu Pyhien Apostolien (*Ágioi Apóstoloi*) kirkko.

Pyrgí muodostaa myös laajemman kyläyhdyskunnan (Δημοτική Κοινότητα Πυργίου, *Dimotikí Koinótita Pyrgíou*), johon kuuluvat varsinaisen Pyrgín kylän lisäksi kylät Dótia, Emporeiós ja Karýnta, saaret Pelagónisos ja Venétiko, sekä Pyhän Georgioksen luostari (*Moní Agíou Georgíou*). Koko yhdyskunnan väkiluku on 832.

## Lähteet

## Aiheesta muualla
Jari Huhta

**Jari Huhta** (s. 11. elokuuta 1991) on suomalainen maastohiihtäjä. Hän edustaa Hollolan Urheilijat -46 -seuraa.

Huhta debytoi maastohiihdon maailmancupissa maaliskuussa 2013 Salpausselän 15 kilometrin kilpailussa sijoittuen sijalle 71. Tuo on myös Huhdan tähänastisen uran ainoa esiintyminen maailmancupin osakilpailussa.

Huhta kilpaili vuoden 2013 talviuniversiadeissa Trentinossa saavuttaen pronssia 4 × 10 kilometrin viestistä. Hän on osallistunut myös yksiin nuorten MM-kilpailuihin.

## Lähteet
Pýrgos Diroú

**Pýrgos Diroú** (; myös *Pírgos Diroú*) on Kreikan kylä, joka kuuluu hallinnollisesti Anatolikí Mánin kuntaan, Lakonian alueyksikköön ja Peloponnesoksen alueeseen. Aiemmin kylä kuului Oítylon kuntaan ja vuodesta 2011 lähtien Anatolikí Mánin kunnan Oítylon kunnallisyksikköön. Kylän väkiluku on 246 (vuonna 2011).

Pýrgos Diroú sijaitsee Mánin niemimaan keskiosissa lähellä sen länsirannikkoa. Kylän tunnetuin nähtävyys ovat Diróksen tippukiviluolat. Ne muodostavat yli kuusi kilometriä pitkän luolaston, jonka suurimmat luolat ovat nimeltään Glyfáda (suomeksi ”Murtovetinen”, myös Vlycháda), Katafýgio (”Turvapaikka”) ja Alepótrypa (”Ketunkolo”). Osassa luolista on ollut asutusta neoliittisella kaudella. Luolastossa on maanalainen joki ja järviä. Glyfádan luola on avoinna yleisölle.

Pýrgos Diroú muodostaa myös laajemman kyläyhdyskunnan (Τοπική Κοινότητα Πύργου Διρού, *Topikí Koinótita Pýrgou Diroú*), johon kuuluvat varsinaisen Pýrgos Diroún kylän lisäksi kylät Chariá, Charoúda, Gklézi, Kalós, Kampináres, Marmatsoúka, Nikándreio, Triantafylliá, Veloúsi ja Xepapadiánika. Koko yhdyskunnan väkiluku on 561.

## Lähteet

## Aiheesta muualla
Psarádes

**Psarádes** (; ) on Kreikan kylä, joka sijaitsee maan pohjoisrajalla. Se kuuluu hallinnollisesti Préspeen kuntaan, Flórinan alueyksikköön ja Länsi-Makedonian alueeseen. Kylä muodostaa oman kyläyhdyskuntansa (Τοπική Κοινότητα Ψαράδων, *Topikí Koinótita Psarádon*). Kylän väkiluku on 83 (vuonna 2011).

Psarádes, suomeksi ”Kalastajat”, on nimensä mukaisesti kalastajakylä. Se sijaitsee kolmen valtion, Kreikan, Albanian ja Pohjois-Makedonian, rajojen risteämässä sijaitsevan Suuren Préspajärven etelärannalla. Kylän nimi oli vuoteen 1928 saakka slaavilaisittain *Nívitsi* (Νίβιτσι). Kylä on rakennuskannaltaan hyvin perinteinen ja se on suojelukohde.

## Lähteet

## Aiheesta muualla
Ornós

**Ornós** () on Kreikan kylä, joka sijaitsee Mýkonoksen saarella. Se kuuluu hallinnollisesti Mýkonoksen kuntaan, Mýkonoksen alueyksikköön ja Etelä-Egean saarten alueeseen. Kylän väkiluku on 1&nbsp;025 (vuonna 2011).

Ornós sijaitsee kannaksella Mýkonoksen lounaisrannikolla noin kolme kilometriä saaren pääkaupungista Mýkonoksen kaupungista etelään. Se on saaren kolmanneksi suurin asutus. Kylässä ovat Mýkonoksen kaupunkia lähimmät uimarannat.

## Lähteet

## Aiheesta muualla
Schoinoúsa (kunnallisyksikkö)

**Schoinoúsa** (; myös *Schoinoússa*, *Schinoússa*) on Kreikan kylä sekä samanniminen Náxoksen ja Pienten Kykladien kunnan kunnallisyksikkö (Δημοτική Ενότητα Σχοινούσας, *Dimotikí Enótita Schoinoúsas*) ja entinen itsenäinen kyläkunta. Se sijaitsee Náxoksen alueyksikössä Etelä-Egean saarten alueella. Koko kunnallisyksikön väkiluku on 227 ja varsinaisen Schoinoúsan kylän väkiluku 211 (vuonna 2011).

Schoinoúsan kylä tunnetaan myös nimillä **Panagía** (Παναγία) ja **Chóra** (Χώρα). Se sijaitsee Schoinoúsan saaren eteläosassa ja on saaren pääsatama. Schoinoúsan kunnallisyksikkö käsittää koko Schoinoúsan saaren. Sen lisäksi siihen kuuluvat pienemmät saaret Árgilos, Klidoúra, Ofeidoússa ja Pláka. Saaret kuuluvat Pieniin Kykladeihin ja sijaitsevat Náxoksen saaren eteläpuolella.

Schoinoúsa oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Náxoksen ja Pienten Kykladien kunnaksi yhdessä Donoúsan, Drymalían, Irakleián, Koufonísian ja Náxoksen kanssa, jolloin se muuttui uuden kunnan kunnallisyksiköksi.

## Kunnallisyksikön osat

Schoinoúsan kunnallisyksikkö muodostuu seuraavista kylistä tai muista asutuksista:

## Lähteet

## Aiheesta muualla
Selínia

**Selínia** () on Kreikan kaupunki, joka sijaitsee Salamiin saarella. Se kuuluu hallinnollisesti Salamiin kuntaan, Saarten alueyksikköön ja Attikan alueeseen. Aiemmin kaupunki kuului Ampelákian kuntaan ja vuodesta 2011 lähtien Salamiin kunnan Ampelákian kunnallisyksikköön. Kaupungin väkiluku on 2&nbsp;509 (vuonna 2011).

Selínia sijaitsee Salamiin saaren itärannikolla. Se on saaren neljänneksi suurin asutus. Kaupunki on yksi Salamiin satamista ja sieltä on yhteys Pireukseen. Selínia muodostaa myös laajemman kaupunkiyhdyskunnan (Δημοτική Κοινότητα Σεληνίων, *Dimotikí Koinótita Seliníon*), johon kuuluu varsinaisen Selínian kaupungin lisäksi asumaton Atalántin saari.

## Lähteet
Sidári

**Sidári** (; ) on Kreikan kylä, joka sijaitsee Korfun saaren pohjoisrannikolla. Se kuuluu hallinnollisesti Pohjois-Korfun kuntaan, Korfun alueyksikköön ja Jooniansaarten alueeseen. Kylä muodostaa oman kyläyhdyskuntansa (Τοπική Κοινότητα Σιδαρίου, *Topikí Koinótita Sidaríou*). Kylän väkiluku on 386 (vuonna 2011).

Sidári sijaitsee noin 36 kilometriä saaren pääkaupungista Korfun kaupungista luoteeseen. Se on suosittu turistipaikka. Kylän lähellä on erikoisista geologisista muodostumista tunnettu niin kutsuttu ”Rakkauden kanava” eli *Canal d' Amour* (kreik. Κανάλι της αγάπης, *Kanáli tis agápis*). Kylän muihin nähtävyyksiin kuuluvat muun muassa venetsialaisaikaisen linnan rauniot.

Aiemmin kylä kuului Esperíeen kuntaan ja vuosina 2011–2019 Korfun kuntaan ja sen Esperíeen kunnallisyksikköön.

## Lähteet

## Aiheesta muualla

* Sidari-Corfu.net. Travel guide about Sidari].
Troizína

**Troizína** (; ) on Kreikan kylä sekä samanniminen Troizinía-Méthanan kunnan kunnallisyksikkö (Δημοτική Ενότητα Τροιζήνος, *Dimotikí Enótita Troizínos*) ja entinen itsenäinen kunta. Se sijaitsee Saarten alueyksikössä Attikan alueella. Koko kunnallisyksikön väkiluku on 5&nbsp;486 ja varsinaisen Troizínan kylän väkiluku 673 (vuonna 2011).

Troizínan kylä sijaitsee sisämaassa Peloponnesoksen Argoliin niemimaan itäosassa. Troizínan kunnallisyksikkö käsittää Troizinía-Méthanan kunnan alueen Méthanan niemeä lukuun ottamatta. Kylän ja koko alueen nimi periytyy antiikin aikaisesta Troizenin kaupungista, jonka arkeologinen kohde sijaitsee vajaan kilometrin päässä kylästä lounaaseen. Kunnallisyksikön suurin asutus on Galatáksen kaupunki, joka on Troizinía-Méthanan kunnan kuntakeskus.

Troizína oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Troizinían kunnaksi yhdessä Méthanan kanssa, jolloin se muuttui uuden kunnan kunnallisyksiköksi. Kunnan nimi muuttui vuonna 2014 Troizinía-Méthanan kunnaksi.

## Kunnallisyksikön osat

Troizínan kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet

## Aiheesta muualla
Vathý (Aígina)

**Vathý** (; myös *Vathí*) on Kreikan kylä, joka sijaitsee Aíginan saarella. Se kuuluu hallinnollisesti Aíginan kuntaan, Saarten alueyksikköön ja Attikan alueeseen. Kylän väkiluku on 1&nbsp;495 (vuonna 2011).

Vathý sijaitsee Aíginan pohjoisrannikolla Dragonéra-kukkulan juurella. Se on saaren kolmanneksi suurin asutus ja sen kyläyhdyskunta (Δημοτική Κοινότητα Βαθέος, *Dimotikí Koinótita Vathéos*) sisältää varsinaisen Vathýn kylän lisäksi myös muita yhteenkasvaneita kyliä, kuten Souvála, Vígla ja Thermá. Kylärypäs on kehittynyt viime vuosikymmeninä turistikohteeksi.

## Lähteet
Vátheia

**Vátheia** (; myös *Váthia*) on Kreikan kylä, joka sijaitsee Peloponnesoksen niemimaan eteläosassa. Se kuuluu hallinnollisesti Anatolikí Mánin kuntaan, Lakonian alueyksikköön ja Peloponnesoksen alueeseen. Aiemmin kylä kuului Oítylon kuntaan ja vuodesta 2011 lähtien Anatolikí Mánin kunnan Oítylon kunnallisyksikköön. Kylän väkiluku on 6 (vuonna 2011).

Vátheia sijaitsee Mánin niemimaan eteläkärjessä. Etäisyys Lakonian hallinnolliseen keskukseen Spártiin on noin 106 kilometriä. Kylä tunnetaan ennen kaikkea tornimaisista, pieniä linnoituksia muistuttavista kivitaloistaan (*pýrgoi*, ”tornit”). Suurin osa niistä syntyi 1700-luvulla, ja kylän kukoistuskautta oli 1800-luku. Kyläläiset saivat elantonsa alun perin muun muassa merirosvouksesta, ja linnoitusmaiset rakennukset olivat hyödyksi vihollisten uhatessa. 1800-luvun lopulta alkaen kylä kuitenkin autioitui ja rakennukset rappioituivat. Nykyään kylässä on vain vähän asukkaita ja se on pääasiassa turistikohde. Vanhat rakennukset on kunnostettu ja suojeltu.

Vátheia muodostaa myös laajemman kyläyhdyskunnan (Τοπική Κοινότητα Βάθειας, *Topikí Koinótita Vátheias*), johon kuuluvat varsinaisen Vátheian kylän lisäksi kylät Kápoi ja Mianés. Koko yhdyskunnan väkiluku on 33.

## Lähteet

## Aiheesta muualla
Saeid Rajabi

**Saeid Rajabi Shirazi** (; s. 10. maaliskuuta 1965) on uransa jo lopettanut iranilainen futsalpelaaja ja nykyinen valmentaja. Hän toimii nykyisin Iranin alle 17-vuotiaiden maajoukkueen päävalmentajana ja Saipa FC:n apuvalmentajana.

## Ura pelaajana
Rajabin pelaajauran suurin saavutus tuli vuoden 1992 MM-kilpailuista, joissa Rajabi onnistui maalinteossa 16 kertaa pelaamassaan kahdeksassa ottelussa ja voitti näin ollen turnauksen maalikuninkuuden. Iran sijoittui turnauksessa neljänneksi hävittyään pronssiottelun Espanjalle. 

Seuratasolla Rajabi pelasi kotimaansa Gostareshissä ja Saipassa.

## Ura valmentajana
Rajabi toimi vuoteen 2012 asti futsaljoukkue Saipan alle 21-vuotiaiden joukkueen valmentajana. Vuodesta 2013 hän on toiminut sekä Saipan ykkösjoukkueen apuvalmentajana että Iranin alle 17-vuotiaiden maajoukkueen päävalmentajana.

## Lähteet
Elhaida Dani

**Elhaida Dani** (s. 17. helmikuuta 1993) on albanialainen laulaja, joka nousi julkisuuteen voitettuaan albanialaisen Star Academy -kykykilpailun vuonna 2009. Vuonna 2012 hän voitti albanialaisen Top Fest -kilpailun kappaleella ”S’je më” ja vuonna 2013 The Voice of Italy -kilpailun saatuaan finaalissa yli 70 % äänistä. Joulukuussa 2014 Dani voitti Albanian euroviisukarsinnan, Festivali i Këngës -kilpailun, kappaleella ”Diell”, mutta maan edustuskappaleeksi vuoden 2015 Eurovision laulukilpailuun vaihdettiin myöhemmin kappale ”I'm Alive”. Dani pääsi kappaleellaan Eurovision laulukilpailun finaaliin, jossa sijoittui sijalle 17.

## Lähteet
Uladzimir Tšapelin

**Uladzimir Vitalevitš Tšapelin** (, latinal. *Uładzimir Vitalevič Čapielin*, , s. 15. heinäkuuta 1988 Mogiljov, Valko-Venäjän SNT, Neuvostoliitto, nykyinen Mahiljou, Valko-Venäjä) on valkovenäläinen ampumahiihtäjä.

Tšapelin debytoi ampumahiihdon maailmancupissa kaudella 2010–2011 Anterselvan normaalimatkan kilpailussa. Hän oli 25:s ja saavutti heti ensimmäiset maailmancupin pisteensä. Tšapelinin paras sijoitus maailmancupin osakilpailuissa on kolmas sija, jonka hän saavutti normaalimatkalla Östersundin osakilpailussa kaudella 2016–2017.

Tšapelin kilpaili sekä Sotšin 2014 että Pyeongchangin olympialaisissa 2018 viidellä matkalla ollen henkilökohtaisilla matkoilla parhaimmillaan Sotšin sprintissä 29:s. Pyeongchangin sekaviestissä Valko-Venäjä oli viides. MM-kilpailuihin Tšapelin on osallistunut vuosina 2011, 2013, 2015, 2016, 2017 ja 2019. Kontiolahdella 2015 hän oli neljäs sekaviestissä, Oslossa 2016 kolmastoista pikakilpailussa ja yhteislähdössä sekä Östersundissa 2019 viidestoista yhteislähdössä. Vuonna 2009 Tšapelin voitti pronssia nuorten MM-viestistä Canmoressa.

## Lähteet
Malyševin tehdas

**Malyševin tehdas** () on Harkovassa sijaitseva Ukrainan valtion omistama puolustus- ja rautatiekaluston valmistaja. Tehdas perustettiin vuonna 1895 nimellä **Harkovan veturitehdas** (). Vuosina 1928&ndash;1936 sen nimi oli **Harkovan Kominternin veturitehdas** Kominternin mukaan, jonka jälkeen vain tehdas nro. 183.

Tehtaalle perustettiin 1927 panssarivaunujen suunnitteluosasto, joka myöhemmin tunnetaan nimillä HKBM (ХКБМ), OKB-520, KB-60 tai Morozovin suunnittelutoimisto (KMDB). Osastolla työskentelivät mm. Aleksandr Morozov ja Mihail Koškin.

Tehtaan kalusto evakuoitiin toisen maailmansodan aikana Nižni Tagiliin ja yhdistettiin Uralvagonzavodin kanssa, jolloin perustettiin V. I. Stalinin mukaan nimetty tehdas nro. 183, josta tuli maailman suurin panssarivaunujen valmistaja. Sodan jälkeen osa tuotannosta palautettiin Harkovaan, jossa perustettiin Harkovan dieseltehdas nro. 75. Vuonna 1957 se nimettiin toisen maailmansodan aikaan panssarivaunujen valmistuksesta vastanneen kansankomissaari Vjatšeslav Malyševin mukaan.

Tehdas valmisti Neuvostoliiton vuoden 1959 Etelämanner-retkeä varten nimen *Harkovtšanki* () saaneita telaketjullisia erikoisajoneuvoja lumella ja jäätiköllä kulkemiseen. 

Nyttemmin tehdas on osa Ukrainan valtion aseteollisuuskonserni Ukroboronpromia.

## Lähteet

## Aiheesta muualla
* http://malyshevplant.com/
Tiina Alahuhta-Kasko

**Tiina Inkeri Alahuhta-Kasko** (s. 1981 Helsinki) on tekstiili -ja muotoiluyhtiö Marimekon toimitusjohtaja ja muotialan vaikuttaja.  

Alahuhta-Kaskon siirtyessä toimitusjohtajaksi vuonna 2015 yhtiön pääomistaja ja aikaisempi toimitusjohtaja Mika Ihamuotila siirtyi yhtiön hallituksen puheenjohtajaksi. Hänen toimitusjohtajuuden aikana Marimekko on lähtenyt kehittämään tuotteidensa vastuullisuutta moni eri tavoin koko arvoketjussa. Hänen johdollaan Marimekosta on tullut kannattavampi ja yhtiö on kansainvälistynyt tekstiiliyhtiönä voimakkaasti. 

Alahuhta-Kasko toimii myös hallituksen jäsenenä Aalto-yliopistossa ja Keskossa.

## Ura
Tiina Alahuhta-Kasko on ollut Marimekon palveluksessa vuodesta 2005, jolloin hän työskenteli pr-päällikkönä Kirsi Paakkasen johtaessa yritystä. Hän pääsi seuraamaan toimitusjohtajan työtä lähemmin ja on nimittänyt Paakkasta oppiäidikseen. Aikaisemmin hän toimi Marimekon operatiivisena johtajana vuodesta 2014 sekä markkinointijohtajana ja johtokunnan jäsenenä vuodesta 2011 alkaen. Hänen nimitettiin Marimekon toimitusjohtajaksi 9. huhtikuuta vuonna 2015.  

Hän ei pidä hierarkioista eikä yksin työskentelemisestä. Minä-pronominin sijaan hän käyttää usein me-pronominia. 

Hän on saanut vuonna 2015 Vuoden nuori johtaja-palkinnon. Vuonna 2024 hänet valittiin maailman vaikuttavimpien liike-elämän johtajien Leaders50-listalle. Samana vuonna hän oli kymmenen parhaan toimitusjohtajan listalla ainoa nainen. Listan kokosi T-Media yhteistyössä Suomen Osakesäästäjien ja Pörssisäätiön kanssa tekemästä Luottamus & Maine -tutkimuksesta.Vuonna 2025 Alahuhta-Kasko oli samaisella listalla 10. arvostetuimman toimitusjohtajan listalla.

## Luottamustehtävät
Hän toimii hallituksen jäsenenä Keskossa, Finnairissa ja Climate Leadership Coalition -verkostossa. Hän on IMD Business Schoolin Foundation Boardin jäsen, Aalto-yliopiston ylioppilaskunta AYY:n kunniavaltuuskunnan varapuheenjohtaja sekä Elinkeinoelämän valtuuskunta EVAn Business Fellow. 

## Koulutus
Koulutukseltaan hän on valmistunut kauppatieteiden maisteriksi Helsingin kauppakorkeakoulusta,ja hänellä on jatkotutkinto CEMS Master in International Management. Hän on suorittanut myös johtamiskoulutusohjelmia Harvard Business Schoolissa sekä IMD Business Schoolissa.

Hänen on vihitty Aalto-yliopiston tekniikan kunniatohtoriksi vuonna 2024. Nuorena hän opiskeli useita eri kieliä, kuten ruotsia, englantia, saksaa, ranskaa, italiaa ja espanjaa. Hän halusi tietää, mitä lehdissä kirjoitettiin vaatteista ja muodista. 

## Yksityiselämä
Tiina Alahuhta-Kaskon aviopuoliso on Antti Kasko. Vapaa-ajallaan hän harrastaa kävelyä, tennistä ja ratsastusta.Alahuhta-Kaskon isä on yritysjohtaja Matti Alahuhta. 

## Lähteet
Peppe Femling

**Peppe Femling** (s. 24. maaliskuuta 1992) on ruotsalainen ampumahiihtäjä. Hän edustaa Tullus SG -seuraa. 

Femling hiihti avausosuuden Ruotsin voittaessa kultaa miesten viestissä Pyeongchangin olympialaisissa 2018 sekä saavuttaessa hopeaa Pokljukan MM-kilpailuissa 2021 ja pronssia Oberhofin MM-kilpailuissa 2023. Hän oli Pokljukassa lisäksi viidestoista normaalimatkalla.

Femling debytoi ampumahiihdon maailmancupissa vuonna 2014 Oberhofissa sijoittuen sprintissä sijalle 91. Ensimmäiset maailmancupin pisteensä hän saavutti helmikuussa 2015 sijoittuen Holmenkollenin normaalimatkan kilpailussa sijalle 21. Toistaiseksi parhaan maailmancup sijoituksensa yhdeksännen-sijan Femling saavutti normaalimatkan kilpailussa Canmoressa helmikuussa 2019 ja Kontiolahden pikakilpailussa maaliskuussa 2022.

Femling on kilpaillut myös maastohiihdossa esimerkiksi Scandinavian Cupissa. Maastohiihdossa hän edustaa Högby GIF -seuraa.

## Lähteet
Florentin Pogba

**Florentin Pogba** (s. 19. elokuuta 1990 Conakry, Guinea) on guinealais-ranskalainen jalkapalloilija, joka edustaa Ligue 1:ssä pelaavaa AS Saint-Étienneä. Vasenjalkainen Pogba on pelipaikaltaan vasen laitapuolustaja tai keskuspuolustaja. Hän kuuluu myös Guinean jalkapallomaajoukkueeseen.

## Seurajoukkueura
Pogban ammattilaisuran ensimmäinen seura oli Ligue 2:ssa pelannut CS Sedan Ardennes, jota hän edusti vuodet 2011–2012 tehden 45 pelaamassaan Ligue 2:n ottelussa neljä maalia.

Syyskuussa 2012 Pogba siirtyi Ligue 1:n AS Saint-Étienneen, mutta hänet lähetettiin saman tien kaudeksi 2012–2013 lainalle takaisin Sedaniin, jonka paidassa hän pelasi kauden aikana 35 Ligue 2 -ottelua ja teki niissä kolme osumaa. Kaudeksi 2013–2014 Pogba palasi takaisin Saint-Étienneen. Hän debytoi seuran paidassa joulukuussa 2013 Montpellier HSC:tä vastaan. Ensimmäisellä kaudellaan  eli kaudella 2013–2014 Pogba pelasi neljä liigaottelua ilman osumia. Kaudella 2014–2015 Pogba teki Ligue 1 -uransa avausmaalin, joulukuussa 2014 niin ikään Montpellier HSC:n verkkoon. Hän debytoi kauden aikana myös Eurooppa-liigassa.

## Maajoukkueura
Pogba pelasi vuonna 2011 Ranskan alle 20-vuotiaiden maajoukkueessa, mutta päätti valita kuitenkin synnyinmaansa Guinean jalkapallomaajoukkueen. Hän debytoi siinä elokuussa 2010 ystävyysottelussa Malia vastaan. Hän kuului joukkueen kokoonpanoon myös vuoden 2015 Afrikan-mestaruuskilpailuissa pelaten turnauksessa kahdessa Guinean ottelussa.

## Muuta
Myös Pogban kaksoisveli Mathias Pogba ja pikkuveli Paul Pogba ovat ammattilaisjalkapalloilijoita. Mathias pelaa niin ikään Guinean maajoukkueessa, kun taas yhtenä maailman lupaavimpana nuorena jalkapalloilijana pidetty Paul pelaa Manchester Unitedissa ja Ranskan maajoukkueessa.

## Lähteet

## Aiheesta muualla
* 
* http://www.national-football-teams.com/player/39745/Florentin_Pogba.html
* http://nr.soccerway.com/players/florentin-pogba/140517/
Andrea Komšić

**Andrea Komšić** (s. 4. toukokuuta 1996 Kiseljak, Bosnia ja Hertsegovina) on kroatialainen alppihiihtäjä, joka edustaa SK Nordis -seuraa.

Schladmingin MM-kilpailuissa 2013 Komšić sijoittui superalppiyhdistetyssä 31:nneksi, syöksylaskussa 36:nneksi ja pujottelussa 47:nneksi. Sotšin olympialaisissa 2014 hän sijoittui pujottelussa 33:nneksi ja suurpujottelussa 35:nneksi. Vailin / Beaver Creekin MM-kilpailuissa 2015 Komšić sijoittui alppiyhdistetyssä 19:nneksi, supersuurpujottelussa 36:nneksi, syöksylaskussa 37:nneksi ja suurpujottelussa 44:nneksi.

Alppihiihdon maailmancupissa Komšić kilpaili ensimmäisen kerran Zagrebin pujottelussa tammikuussa 2013 ja on sijoittunut parhaimmillaan 37:nneksi Altenmarktin superalppiyhdistetyssä tammikuussa 2014.

## Lähteet
Pogba

**Pogba** on muun muassa seuraavien henkilöiden sukunimi:

*Florentin Pogba (s. 1990), ranskalais-guinealainen jalkapalloilija
*Mathias Pogba (s. 1990), guinealainen jalkapalloilija
*Paul Pogba (s. 1993), ranskalainen jalkapalloilija
Rakkauden unelma

**Rakkauden unelma** voi tarkoittaa ainakin seuraavia:

* *[[Rakkauden unelma (vuoden 1928 elokuva)|Rakkauden unelma]]* (*Dream of Love*), Fred Niblon ohjaama elokuva vuodelta 1928
* *[[Rakkauden unelma (vuoden 1947 elokuva)|Rakkauden unelma]]* (*Rêves d’amour*), Christian Stengelin ohjaama elokuva vuodelta 1947
* *[[Rakkauden unelma (vuoden 1960 elokuva)|Rakkauden unelma]]* (*Song Without End*), Charles Vidorin ja George Cukorin ohjaama elokuva vuodelta 1960.
Tšeljabinskin traktoritehdas

**Tšeljabinskin traktoritehdas** (, TšTZ) on vuonna 1933 perustettu konetehdas Tšeljabinskissa Itä-Uralilla.

Tehdas perustettiin ensimmäisen viisivuotissuunnitelman mukaan neuvostohallituksen vuoden 1929 päätöksellä nimellä I. V. Stalinin Tšeljabinskin traktoritehdas (). Vuonna 1941 sen nimeksi vaihdettiin Panssariteollisuuden kansankomissariaatin Kirovin tehdas Tšeljabinskissa () ja vuosina 1971&ndash;1992 se oli V. I. Leninin mukaan nimetty Tšeljabinskin traktoritehdas.

Tehdas perustettiin yhdysvaltalaisten ja muiden ulkomaalaisten asiantuntijoiden avulla. Tehtaan suunnitteli Albert Kahn Inc. Detroitista. Ensimmäisen valmistettavan traktorin malliksi otettiin amerikkalainen Caterpillar 60. Ensimmäisen mallin nimeksi tuli Stalinets-60 (S-60). Vuonna 1937 alkoi dieselkäyttöisen, Pariisin maailmannäyttelyssä jo palkitun 65-hevosvoimaisen Stalinets-65:n valmistus. Maaliskuussa 1940 valmistui 100&thinsp;000. traktori. Samana vuonna tehdas aloitti myös KV-panssarivaunun koesarjan.

Toisen maailmansodan aikana Tšeljabinskiin evakuoitiin kokonaan tai osin seitsemän tehdasta, joista muodostettiin epävirallisesti Tankograd-nimellä tunnettu tehdas. Merkittävimmät kokonaan siirretyt tehtaat olivat Harkovan moottoritehdas nro 75 ja Leningradin Kirovin tehdas, minkä vuoksi tehdas sai sen nimen. Tehtaassa koottiin 18&thinsp;000 panssariajoneuvoa ja 48&thinsp;500 dieselmoottoria.

Sodan jälkeen jatkettiin traktoreiden valmistusta. Miljoonas traktori TšTZ-merkillä valmistui 1984.

Venäjän federaatio yksityisti tehtaan 1992 ja 1998 se ajautui konkurssiin. Tuotantoa jatkoi TšTZ-Uraltrak. Maaliskuussa 2011 Uralvagonzavod osti 63,3 % osuuden tehtaasta, jolloin sen kokonaisomistukseksi tuli 80 % ja loput olivat Tšeljabinskin alueen hallinnolla.

## Katso myös
* Traktor Tšeljabinsk

## Aiheesta muualla
* http://chtz-uraltrac.ru/
Kvartetti (täsmennyssivu)

**Kvartetti** voi tarkoittaa ainakin seuraavia:

* kvartetti, neljästä soittajasta tai laulajasta koostuva muusikkoryhmä
* *[[Kvartetti (näytelmä)|Kvartetti]]*, Ronald Harwoodin kirjoittama näytelmä vuodelta 1999
* *[[Kvartetti (vuoden 1948 elokuva)|Kvartetti]]* (*Quartet*), Ken Annakinin, Arthur Crabtreen, Harold Frenchin ja Ralph Smartin ohjaama episodielokuva vuodelta 1948
* *[[Kvartetti (vuoden 2012 elokuva)|Kvartetti]]* (*Quartet*), Dustin Hoffmanin ohjaama draamakomediaelokuva vuodelta 2012
* Teatteri Kvartetti, Nurmijärvellä toimiva teatteri.
Tapio Aittola

**Tapio Aittola** (s. 1956) on Jyväskylän yliopiston aikuiskasvatuksen sosiologian professori. Hän on kasvatustieteiden tohtori ja dosentti. Hänen tutkimusalueitaan ovat kasvatus- ja tiedon sosiologia, arkipäivän oppiminen, elämänhistoriallinen oppiminen sekä kasvatus ja kulttuurinen modernisoituminen.

## Teoksia
* *Yliopistoyhteisön jäsenten käsityksiä ja kokemuksia uudesta laitoshallinnosta*, Jyväskylän yliopisto, 1983
* *Yliopisto-opiskelun mielekkyyden kokeminen ja opiskelijoiden elämismaailman perusrakenteet*, Kasvatustieteen laitos, 1985
* *Johdatusta tiedonsosiologiaan*, Jyväskylän yliopisto, 1986
* *Sosiologian teoreetikot ja tiedonsosiologia : johdatusta tiedonsosiologisiin teksteihin* (Ilkka Pirttilän kanssa), Jyväskylän yliopisto, 1988
* *Tieto yhteiskunnassa: tiedonsosiologinen tarkastelu* (yhdessä Ilkka Pirttilän kanssa) Gaudeamus, 1989
* * Kasvatussosiologian perusteet*, Aittola ym., Jyväskylän yliopisto, 1989
* *Yliopisto elämismaailmana : opiskelun ja hallinnon muutosprosessit 1980-luvun yliopistossa* (yhdessä Helena Aittolan kanssa) Jyväskylän yliopiston ylioppilaskunta, 1990
* *Kasvatussosiologia* (yhdessä Tuomas Takalan ym. kanssa) WSOY, 1991 – 4. uud. p. WSOY, 1995
* *Uuden opiskelijatyypin synty : opiskelijoiden elämänvaiheet ja tieteenalaspesifien habitusten muovautuminen 1980-luvun yliopistossa*, Jyväskylän yliopisto, 1992 (väitös)
* *Aikuisten oppiminen arkielämän ympäristöissä*, & Riitta Koikkalainen, Tapio Vaherva. Jyväskylän yliopisto, 1997

## Lähteet
Pivdenmaš

**Pivdenmaš** (myös JuMŽ, ЮМЗ, , *A. M. Makarovin mukaan nimetty eteläinen koneenrakennustehdas*, *Južmaš*) on Ukrainassa Dniprossa sijaitseva avaruustekniikan ja siviilituotteiden valmistaja.

Dnepropetrovskissa aloitettiin 1944 uuden autotehtaan rakennus, mutta vuonna 1951 suunnitelmia muutettiin ja tehtaan tarkoitukseksi tuli mannertenvälisten ohjusten valmistus. Tehdas tunnettiin aluksi vain nimellä №586. Tehdas oli Neuvostoliiton pääasiallinen rakettivalmistaja. Se valmisti mm. ensimmäiset ydinkärkiset R-5-ohjukset.

Tehdas nimettiin myöhemmin ensimmäisen johtajansa (1961–1986) Aleksandr Makarovin (1906–1999) mukaan. Vuonna 1954 Mihail Jangel muodosti tehtaan suunnitteluosastosta erillisen suunnittelutoimiston OKB-586, joka nykyisin tunnetaan nimellä Pivdenne.

Kylmän sodan päätyttyä tehdas joutui supistamaan tuotantoaan, ja Neuvostoliiton hajottua se joutui siirtymään siviilituotantoon. Kantorakettien lisäksi tuotannossa olivat ainakin johdinautot.

Venäjä ilmoitti alkuvuodesta 2015, että se ei jatkaisi Dnepr-rakettien laukaisuja, eikä se ollut enää kiinnostunut ostamaan Zenit-raketteja. Seuraava Zenit-raketti laukaistiin vasta joulukuussa 2017.

Pivdenmašin valmistamalla ytimellä varustettu Antares-raketti laukaistiin Virginian Wallops Islandilta lokakuussa 2016. Raketin tehtävä oli tarvikkeiden kuljetus kansainväliselle avaruusasemalle.


Kuva:Dnepr rocket lift-off 1.jpg|Dnepr-raketin laukaisu.
Zenit-2 rocket ready for launch.jpg|Zenith-2 -kantoreketti.
First Antares rocket on Launch Pad 0A of the Wallops Flight Facility.jpg|Pivdenmašin Nasalle valmistama Antares II -raketti.
Dnipro T103 (№ 102).png|Pivdenmašin valmistama johdinauto (Dnipro T103).


## Lähteet
Thomas Crownin tapaus

**Thomas Crownin tapaus** (*The Thomas Crown Affair*) on Norman Jewisonin ohjaama yhdysvaltalainen elokuva, jonka pääosissa ovat Steve McQueen ja Faye Dunaway. Vuonna 1968 ensi-iltansa saanut elokuva oli kaksi kertaa Oscar-ehdokkaana, Michel Legrandin alkuperäismusiikista ja hänen säveltämästään tunnuskappaleesta ”The Windmills of Your Mind”, joka voittikin parhaan laulun Oscarin. Elokuvasta tehtiin uudelleenfilmatisointi vuonna 1999 nimellä *[[Seikkailija Thomas Crown]]*.

## Juoni
Bostonilainen miljonääri Thomas Crown suunnittelee ja toteuttaa taidokkaan pankkiryöstön. Vakuutusyhtiön palkkaama tutkija alkaa tutkia ryöstöä ja pääsee Crownin jäljille.

## Rooleissa

## Tuotanto
*Thomas Crownin tapauksessa* käytetään runsaasti elokuvan tekoaikaan uutta, kanadalaisen Christopher Chapmanin kehittämää *multi-dynamic image* -tekniikkaa, joka mahdollisti filmikuvapinnan jakamisen useammiksi ruuduiksi (”split screen”) ja näiden ruutujen liikuttamisen kuvapinnalla. Työläs optista tulostinta käyttävä menetelmä kehitettiin Montrealin maailmannäyttelyyn tuotettuja uudenlaisia audiovisuaalisia esityksiä varten. Elokuvassa tekniikkaa käytetään erityisesti tarkasti ajoitetun, eri puolilla kaupunkia tapahtuvan ja puhelujen avulla koordinoidun ryöstöoperaation kerronnassa.

### Musiikki
*Thomas Crownin tapaukseen* tarvittavan musiikin säveltäjäksi pyydettiin alun perin Henry Mancinia, joka kieltäytyi mutta suositteli tehtävään ranskalaista Michel Legrandia. Kun tavallisesti elokuva leikataan ensin ja musiikki tehdään vasta leikattuun elokuvaan, tässä tehtiin päinvastoin: Legrand sävelsi ja nauhoitti edeltä käsin jazztyylisiä instrumentaaliosuuksia, joiden rytmiin elokuva sitten leikattiin. Purjelentokohtaukseen sävelletystä ja aviopari Alan ja Marilyn Bergmanin tajunnanvirtaa muistuttavasti sanoittamasta laulusta ”The Windmills of Your Mind” tuli kansainvälinen hitti ja ikivihreä, josta on levytetty satoja tulkintoja. Laulua tarjottiin ensin Andy Williamsin esitettäväksi, mutta tämän kieltäydyttyä tehtävä annettiin brittinäyttelijä Rex Harrisonin pojalle Noel Harrisonille, joka teki tuolloin uraa Yhdysvalloissa.

## Lähteet

## Aiheesta muualla
*
Lähiöunelmia

**Lähiöunelmia** (*Suburgatory*) on yhdysvaltalainen tilannekomediasarja. Se alkoi ABC-kanavalla 28. syyskuuta 2011 ja päättyi 14. toukokuuta 2014. Suomessa Sub-kanava aloitti sarjan esittämisen 9. syyskuuta 2013. Sarjasta julkaistiin yhteensä kolme tuotantokautta, ja viimeinen kausi alkoi Suomessa 17. marraskuuta 2014. Sarjan kolmas kausi sisältää 13 jaksoa.

Sarjan englanninkielinen nimi on yhdistelmä sanoista *suburban* ’esikaupunki’ ja *purgatory* ’kiirastuli’.

## Juoni
Sarja kertoo sinkkuisä George Altmanista, joka päättää muuttaa New Yorkin hulinasta hiljaiseen lähiöön Chatswiniin antaakseen tyttärelleen Tessalle paremman elämän. Tessa ei kuitenkaan ole innoissaan muutosta *[[The Stepford Wives|Stepfordin naiset]]* -tyyppiseen painajaiseen, jonka naapurusto vaikuttaa ahdistavan ”täydelliseltä”.

## Päärooleissa
Teemu Elon Puhuvat Eläimet

**Teemu Elon Puhuvat Eläimet** on vuonna 2006 perustettu suomalainen rockyhtye, jota on luonnehdittu muun muassa "porilaisen undergroundin all stars -kokoonpanoksi". Sen jäseniä on soittanut myös yhtyeissä kuten Circle, Kuusumun Profeetta, Lowlife Rock'n'Roll Philosophers ja Eleanoora Rosenholm. 

## Diskografia
**[[Hämmästyttävät puhuvat eläimet]]* (2008)
**[[Kointähden siirtokunta]]* (2010)

## Lähteet
Teemu Elo

**Teemu Elo** on suomalainen muusikko, joka on soittanut muun muassa yhtyeissä Circle, Ektroverde, Office Building ja Teemu Elon Puhuvat Eläimet. Parhaiten hänet tunnetaan 1991 toimintansa aloittaneen Circlen jäsenenä, jonka kitaristi-laulajana Elo vaikutti vuoteen 2001 saakka. Lisäksi hän on muun muassa tuottanut Ville Leinonen & Valumon albumin *[[Kimaltavia unelmia]]*. 

Koulutukseltaan Elo on lääkäri ja hän työskentelee psykiatrian erikoislääkärinä Satakunnan sairaanhoitopiirissä.

## Diskografia
;Circle
**[[Meronia]]* (1994)
**[[Zopalki]]* (1996)
**[[Hissi (albumi)|Hissi]]* (1996)
**[[Fraten]]* (1997)
**[[Pori (albumi)|Pori]]* (1998)
**[[Andexelt]]* (1999)
**[[Prospekt]]* (2000)
**[[Taantumus (Circle)|Taantumus]]* (2001)
;Lehtisalofamily
**[[Interplay (albumi)|Interplay]]* (1997)
;Office Building
**[[To See Only Shadows]]* (2000)
**[[Across the Sleeping Seas]]* (2001)
;Alien Heat
**[[Awake in a Dream]]* (2002)
;Teemu Elon Puhuvat Eläimet
**[[Hämmästyttävät puhuvat eläimet]]* (2008)
**[[Kointähden siirtokunta]]* (2010)

## Lähteet
*Teemu Elo Discogs.

### Viitteet
Fantastic Four (täsmennyssivu)

**Fantastic Four** voi tarkoittaa ainakin seuraavia:

* Ihmeneloset (), Marvelin sarjakuvien supersankariryhmä
* Fantastic Four, Marvelin julkaisema sarjakuvalehti
* *[[Fantastic Four (vuoden 2005 elokuva)|Fantastic Four]]*, elokuva vuodelta 2005
* *[[Fantastic Four: Hopeasurffari]]*, elokuva vuodelta 2007 
* *[[Fantastic Four (vuoden 2015 elokuva)|Fantastic Four]]*, elokuva vuodelta 2015
* *[[Fantastic Four (vuoden 2005 videopeli)|Fantastic Four]]*, vuoden 2005 elokuvaan perustuva videopeli
* *[[The Fantastic Four]]*, animaatiosarja vuodelta 1978 
* *[[Ihmeneloset (vuoden 1994 animaatiosarja)|Ihmeneloset]]* (*Fantastic Four*), animaatiosarja vuosilta 1994–1996
* *[[Ihmeneloset (vuoden 2006 animaatiosarja)|Ihmeneloset]]* (*Fantastic Four*), animaatiosarja vuosilta 2006–2007.
Kiristäjä

**Kiristäjä** voi tarkoittaa seuraavia:

* kiristäjä, katso kiristys
* *[[Kiristäjä (vuoden 1937 elokuva)|Kiristäjä]]* (*Unter Ausschluss der Öffentlichkeit*), Paul Wegenerin ohjaama elokuva vuodelta 1937
* *[[Kiristäjä (vuoden 1951 elokuva)|Kiristäjä]]* (*Blackmailed*), Marc Allégretin ohjaama elokuva vuodelta 1951
* *[[Kiristäjä (vuoden 1975 elokuva)|Kiristäjä]]* (*Permission to Kill*), Cyril Frankelin ohjaama elokuva vuodelta 1975.
Petter Filenius

**Petter Filenius** (26. huhtikuuta 1704 Röddinge, Ruotsi – 2. kesäkuuta 1780 Lidingö, Ruotsi) oli ruotsalainen piispa ja valtiopäivämies, joka toimi myös Turun akatemian teologian professorina ja rehtorina.

## Elämäkerta

Fileniuksen vanhemmat olivat Röddingen kirkkoherra Petter Filenius (Petrus Nicolai, k. 1731) ja Judit Dorotea Winqvist. Hän pääsi ylioppilaaksi Lundissa 1721 ja valmistui filosofian maisteriksi Lundin yliopistosta 1730. Filenius oleskeli Englannissa ja Ranskassa vuosina 1736–1739 ja opiskeli muun muassa Oxfordin yliopistossa 1736. Hänet vihittiin papiksi 1740 Turun hiippakunnassa ja hänestä tuli samana vuonna teologian tohtori.

Filenius oli Turun akatemian toisena filosofian apulaisena vuodesta 1731 sekä ensimmäisenä filosofian apulaisena ja akatemian sihteerinä vuodesta 1732, mutta näitä virkoja hoiti sijainen. Hänestä tuli Turun akatemian kreikan ja heprean kielten professori 1735 ja kolmas teologian professori 1741. Filenius toimi samalla palkkapitäjänsä Naantalin ja Raision kirkkoherrana vuodesta 1741 sekä Turun tuomiokapitulin jäsenenä 1741–1742. Hän oli Turun akatemian rehtorina 1741–1742 mutta pakeni pikkuvihan aikana Ruotsiin. Ruotsissa Filenius oli sitten Lundin yliopiston itämaisten kielten ja kreikan professorina vuodesta 1742, Linköpingin tuomiorovastina vuodesta 1744 ja Linköpingin hiippakunnan piispana vuodesta 1761. Hän oli valtiopäivämiehenä 1746–1747, 1751–1752, 1755–1756, 1760–1762, 1765–1766, 1769–1770, 1771–1772 sekä toimi valtiopäivien puhemiehenä 1761, 1765–1766 ja 1769–1770.

Filenius oli naimisissa 1740–1766 Ulrika Benzelstjernan (k. 1766) kanssa ja vuodesta 1767 Maria Worsterin kanssa.

## Lähteet
Vicente Engonga

**Vicente Engonga Maté** (s. 20. lokakuuta 1965 Barcelona) on espanjalainen entinen jalkapalloilija, pelipaikaltaan keskikenttäpelaaja. Peliuransa jälkeen hän on toiminut valmentajana. Marraskuussa 2014 Engonga aloitti juniorivalmentajana hongkongilaisessa Kitchee SC:ssä. Hänellä on myös Päiväntasaajan Guinean kansalaisuus.

Engonga pelasi vuosikaudet alasarjoissa, kunnes nousi Espanjan pääsarjaan Primera Divisióniin 25-vuotiaana Real Valladolidin hankkiessä hänet kesällä 1991. Engonga pelasi Primera Divisiónissa 11 peräkkäistä kautta vuosina 1991–2002 edustaen Real Valladolidin lisäksi Celta Vigoa, Valenciaa ja Mallorcaa. Yhteensä hän pelasi maan pääsarjassa 327 ottelua. Ammattilaisuransa päätteeksi Engonga pelasi kaudella 2002–2003 Espanjan Segunda Divisiónin Real Oviedossa 11 ottelua ja Englannin 1. divisioonan Coventry Cityssä kahdeksan ottelua.

Espanjan maajoukkueessa Engonga pelasi 14 ottelua vuosina 1998–2000. Engonga oli mukana EM-kilpailuissa 2000 pelaten yhdessä ottelussa. Hän tuli vaihdosta kentälle 89. minuutilla Juan Carlos Valerónin tilalle ottelussa Sloveniaa vastaan alkulohkovaiheen toisella kierroksella 18. kesäkuuta.

Engonga valmensi Päiväntasaajan Guinean maajoukkuetta vuosina 2008–2009 ja Mallorcan B-joukkuetta vuonna 2011.

## Lähteet
Luettelo YK:n pakkausnumeroista 3301–3400

Alla on esitetty **[[Yhdistyneet kansakunnat|YK:n]]** asettamat kemikaalien sekä teollisten valmisteiden **pakkaus- ja kuljetusmerkinnät** aineille, joiden YK-numerot ovat **3301–3400**.

## YK-numerot 3301–3400

## Katso myös

* Luettelo YK:n pakkausnumeroista YK 3401-3500
* Luettelo YK:n pakkausnumeroista YK 3501–3600

## Aiheesta muualla
*ADR:n vaarallisten aineiden lista, viitattu 7.5.2015.
*YK:n vaarallisten aineiden lista vuodelta 2015, viitattu 7.5.2015.
*YK:n vaarallisten aineiden lista vuodelta 2013, viitattu 7.5.2015.

## Lähteet
Hirvikosken kirkko

**Hirvikosken kirkko** on Electric Field Productionin ja TV2:n tuottamassa historiallisessa tv-draamassa Hovimäki esiintynyt kuvitteellinen keskiaikainen kirkkorakennus kuvitteellisessa Hirvikosken pitäjässä jossain Halikon lähellä, eteläisessä Suomessa. Tv-sarja esitettiin vuosina 1999–2003. Kirkkoa esitti ulkopuolelta 1400-luvun lopulla valmistunut Sastamalan Pyhän Marian kirkko ja sisältä 1500-luvun alussa rakennettu Messukylän vanha kirkko Tampereella.

Sastamalan kirkon pääty.jpg|Sastamalan Pyhän Marian kirkon itäpääty.
Messukylä Old Church interior 2015.JPG|Messukylän vanhan kirkon penkkejä.

## Lähteet